દીપિકા પાદુકોણેએ વર્ષ 2013માં સૌથી વધુ ચાર સુપરહિટ ફિલ્મો આપી નંબર વન અભિનેત્રીનો તાજ હાસલ કર્યો હતો અને એકમાત્ર દીપિકા એવા અભિનેત્રી છે કે જેમની ફિલ્મોની એક વર્ષની કમાણી 500 કરોડને આંબી ગઈ હોય. બીજી બાજુ શાહરુખ ખાન ચેન્નઈ એક્સપ્રેસ ફિલ્મ દ્વારા ભલે બૉલીવુડના નંબર વન અભિનેતા ન રહ્યા હોય, પરંતુ તેઓ બૉલીવુડમાં હાલના વર્ષોના ઑલટાઇમ સુપરસ્ટાર તો છે જ, પરંતુ વાત જ્યારે વ્યક્તિગત કમાણીની આવે છે, ત્યારે ધૂમ 3ના હૉટ અભિનેત્રી કૅટરીના કૈફ હિટ દીપિકા કરતા બહુ આગળ છે. તેવી જ રીતે બૉલીવુડમાં દબંગ તરીકે પ્રખ્યાત સલમાન ખાન પોતાની જાતને ભલે ત્રણે ખાનોમાં સર્વોપરિ ગણતા હોય, પણ કમાણીમાં તેઓ કિંગ ખાન શાહરુખ કરતા પાછળ જ રહ્યાં છે.